Skänninge
Skänninge je grada od 3,140 stanovnika, u sredini Švedske, koji administrativno podpada 
pod Općinu Mjölby koja ima 25,856 stanovnika.

Geografske karakteristike
Skänninge leži u Grofoviji Östergötland, udaljen oko 38 km zapadno od Linköpinga i oko desetak km sjeverno od svog administrativnog centra Mjölbya.

Historija
Arheološki nalazi pokazuju da je Skänninge postojao već tokom 11. vijeka, a kao grad se spominje u 13. vijeku. U njemu je 1237. podignut drugi švedski dominikanski samostan, pa je on odtad bio mjesto za važne političke i vjerske skupove.

Kad je 1368. osnovana Vadstena, desio se i pomak dotadašnjih trgovačkih puteva u centralnom Östergötlandu, pa je Skänninge izgubio velik dio svog trgovačkog zaleđa. 

Nakon tog su prošli dani njegove slave; pa je između 1547. - 1570. Skänninge izgubio i dobar dio gradskih prava. I pored nekog rasta tokom 17. vijeku i 18. vijeka Skänninge je ostao skroman gradić, sa oko 700 stanovnika, sredinom 18. vijeka.

Današnji Skänninge je trgovački centar bogatog poljoprivrednog kraja, sa nešto skromne industrije, koji je uspio sačuvati izgled malog ubavog grada.

Izvori

Vanjske veze 

 Službene stranice Općine Mjölby - O Skänningu  
Gradovi u Švedskoj